Dié sanger se stem soos pêrels | Netwerk24
Dié sanger se stem soos pêrels
Pearl Adams saam met die aanbieder van Koortjies, Jonathan Rubain.Foto:
Die Vredenburger Pearl Adams is gewis besig om met haar gospelmusiek naam te maak.
Pearl het van kindsbeen af reeds begin sing.
Tydens haar jare aan die Hoërskool Weston het sy ook die geleentheid gehad om as deel van die Kunstekaap se besoek in 2018 op te tree.
Pearl se jongste mylpaal was 'n optrede op die gewilde kykNET & kie-program Koortjies in September.
Koortjies is 'n gospelmusiek- en geselsprogram wat deur Jonathan Rubain aangebied word.
Rubain het vroeër vanjaar 'n liedjie "Ek gee my lewe oor" geskryf en het spesifiek vir Pearl gevra om dié liedjie op te voer. Dié video op Rubain se sosiale media was uiters gewild en is meer as 7 000 reeds gekyk.
"Pearl Adams is 'n naam wat ons almal moet onthou. Sjoe! Dis net olie, olie, olie! Ek is baie excited vir jou toekoms. Beskerm net jou salwing. Jy is 'n uitverkorene en geroep vir 'n tyd soos hierdie," het Rubain oor die jong sanger gesê.
Dit was juis "Ek gee my lewe oor" wat Pearl op die gewilde program opgevoer het. Dié lied het vele harte geroer en lof vir Pearl se opvoering het van wyd en syd ingestroom.. Koortjies word Sondae op kykNET & kie (DStv-kanaal 145) om 18:00 uitgesaai.